paragraph_text: Južni dio četvrti je gusto naseljen, i u njemu se ističu gradska naselja Gajnice, Vrapče, i dio naselja Stenjevec (drugi dio se nalazi u istoimenoj gradskoj četvrti). Na sjeveru se na brdima nalazi niz slabije urbaniziranih gradskih naselja Perjavica, Borčec, Gornji Stenjevec, Gornje Vrapče, Bizek, i Podsusedsko Dolje. Na najzapadnijem dijelu gradske četvrti, odnosno Zagreba nalazi se slabo urbanizirano gradsko naselje Podsused i prigradsko naselje nadomak Grada Zaprešića  Jarek Podsusedski.